فرانسه جمهوررئیسی امانوئل ماکرون, تورکیه نینگ مهاجر لر مسئله سی بوییچه مهم بیر متفق ایکن لیگی نی معلوم قیلرایکن, اوروپا بیرلیگی اولکه لری نی تورکیه بیلن بیر یقه دن باش چیقاریش گه چقیردی.
فرانسه نینگ فرانس 5 تلویزیونی بیلن مصاحبه قیلگن ماکرون, اوروپا بیرلیگی اولکه لری نی "تورکیه چیگره لری نی آچیب یوبارسه, اوروپا گه کیلگن 3 میلیون مهاجرینگیز بوله دی" شکلیده آگاهلنتیردی.
تورکیه نینگ مهاجر لر مسئله سی بوییچه مهم بیر متفق ایکن لیگی نی بیلدیرگن ماکرون, ناتو اعضاسی و مهم بیر تجارت اورتاغی بولگن تورکیه بیلن دیالوگ نینگ ضروری ایکن لیگی نی معلوم قیلدی.
ماکرون, اوروپا بیرلیگی نینگ تورکیه گه "ایندی سیز بیلن همکارلیک قیلمه یمیز, مذاکره یوق" دییشی تقدیرده تورکیه نینگ بیر کیچه ده چیگره لر نی آچیب یوباریشی نینگ ممکن ایکن لیگی نی معلوم قیلرایکن, اوروپا بیرلیگی نینگ 3 میلیون مهاجر معما سی گه دوچ کیلیب قالیشی نینگ ممکن ایکن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
